Ceasurile şi brăţările inteligente, la mare căutare în pandemie. Apple rămâne lider la vânzări.
Pandemia de Covid-19 a adus o creștere cu 28.4% a produselor de wearables vândute. În total au fost vândute anul trecut 444 de milioane de unități. Apple este lider incontestabil, urmat de Xiaomi și Samsung.
Oamenii s-au cam plictisit în pandemie și au cheltuit mai mult ca niciodată pe gadgeturi. Mai ales pe cele care pot fi purtate la mână.Compania IDC a anunțat o creștere cu peste 28% în 2020 față de anul precedent în privința segmentului smart wearables. Ceasurile și brățările inteligente s-au vândut în număr record: 444 de milioane de unități.Motivul acestei creșteri? Senzorii pentru temperatură, EKG sau oxigenul din sânge introduși în ultima vreme în aceste device-uri.Liderul incontestabil în acest domeniu rămâne Apple. Asta datorită celei de-a 6-a generații de Apple Watch. Xiaomi și Samsung sunt următoarele în top.